ไวไฟ
ไวไฟ หรือ เทคโนโลยีเครือข่ายแบบไร้สาย มาตรฐาน IEEE 802.11 ถือกำเนิดขึ้นในปี ค.ศ. 1997 จัดตั้งโดยองค์การไอทริปเปิ้ลอี (สถาบันวิศวกรรมทางด้านไฟฟ้าและอิเล็กโทรนิคส์) มีความเร็ว 1 Mbps ในยุคเริ่มแรกนั้นให้ประสิทธิภาพการทำงานที่ค่อนข้างต่ำ ทั้งไม่มีการรับรองคุณภาพของการให้บริการที่เรียกว่า QoS (Quality of Service) และมาตรฐานความปลอดภัยต่ำ จากนั้นทาง IEEE จึงจัดตั้งคณะทำงานขึ้นมาปรับปรุงหลายกลุ่มด้วยกัน โดยที่กลุ่มที่มีผลงานเป็นที่น่าพอใจและได้รับการยอมรับอย่างเป็นทางการว่า ได้มาตรฐานได้แก่กลุ่ม 802.11a, 802.11b และ 802.11g
เคอร์ทิส เมย์ฟิลด์
เคอร์ทิส ลี เมย์ฟิลด์ () (3 มิถุนายน ค.ศ. 1942 - 26 ธันวาคม ค.ศ. 1999) เป็นนักร้อง นักแต่งเพลง โปรดิวเซอร์เพลง ในแนวดนตรีโซล, อาร์แอนด์บี และฟังก์ เป็นที่รู้จักในการทำงานร่วมกับวง The Impressions โดยประพันธ์เพลงประกอบภาพยนตร์คนดำ เรื่อง "Super Fly" จากผลงานของเขา ทำให้เขาถูกขนานนามว่าเป็นผู้บุกเบิกด้านดนตรีฟังก์ และการสำนึกการเมืองในเพลงแอฟริกัน-อเมริกัน เขายังมีความสามารถเล่นดนตรีได้หลายชนิด ไม่ว่าจะเป็นกีตาร์,เบส,เปียโน,แซกโซโฟน และกลอง